CELEX: 22001D0222(06)
Language: mt
Date: 2000-12-22 00:00:00
Title: Deċiżjoni tal-Kumitat Konġunt taż-ŻEE Nru 114/2000 tat-22 ta' Diċembru 2000 li temenda l-Protokoll 4 tal-Ftehim taż-ŻEE dwar regoli ta' l-oriġini

Avviż Legali Importanti

|

22001D0222(06)

Official Journal L 052 , 22/02/2001 P. 0040 - 0043

		Deċiżjoni tal-Kumitat Konġunt taż-ŻEENru 114/2000tat-22 ta' Diċembru 2000li temenda l-Protokoll 4 tal-Ftehim taż-ŻEE dwar regoli ta' l-oriġiniIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Zona Ekonomika Ewropea, kif aġġustat bil-Protokoll li jaġġusta l-Ftehim dwar iż-Zona Ekonomika Ewropea, hawn 'il quddiem imsejjaħ "il-Ftehim", u b'mod partikolari l-Artikolu 98 tiegħu,Billi:(1) Il-Protokoll 4 tal-Ftehim kien emendat bid-Deċiżjoni tal-Kumitat Konġunt taż-ŻEE Nru 188/1999 tas-17 Diċembru 1999 [1].(2) Huma meħtieġa xi emendi tekniċi sabiex ikunu irranġati anomaliji bejn il-verżjonijiet lingwistiċi differenti tat-test.(3) Hemm bżonn li l-lista ta' ħidma u ipproċessar insuffiċjenti tkun emendata sabiex tkun assigurata interpretazzjoni xierqa u sabiex titqies il-ħtieġa li jkunu inklużi xi operazzjonijiet li ma kienux inklużi fil-lista.(4) Qamet il-ħtieġa li tkun stabbilita sistemà li permezz tagħha materjali mnissla u materjali li ma humiex imnissla jkunu separati fuq il-kotba biss u mhux fiżikament, u dan suġġett għal awtorizzazzjoni mill-awtoritajiet doganali.(5) Hemm bżonn li d-dispożizzjonijiet dwar l-ammonti espressi f'euro jkunu riveduti sabiex tkun kjarifikata il-proċedura u sabiex jipprovdu għal stabbiltà akbar fil-livelli ta' l-ammonti f'munita nazzjonali.(6) Sabiex jitqies il-fatt li ċerti materjali ma humiex prodotti fil-pajjiżi konċernati, għandha ssir korrezzjoni fil-lista ta' ħtiġiet ta' ħidma u ipproċessar li materjali li ma humiex materjali mnissla jridu jissodisfaw sabiex jikkwalifikaw bħala materjali mnissla,IDDEĊIEDA DAN LI ĠEJ:Artikolu 1Il-Protokoll 4 tal-Ftehim għandu jkun emendat kif ġej:1. L-Artikolu 1(i) għandu jitbiddel b':"(i) "valur miżjud"; għandu jittieħed bħala l-prezz ex-works wara li jitnaqqas il-valur doganali ta' kull wieħed mill-materjali inkorporati li joriġinaw f'pajjiżi oħra u msemmija fl-Artikolu 3, jew meta l-valur doganali ma jkunx magħruf jew ma jkunx jista' jiġi aċċertat, l-ewwel prezz li jista' jkun jiġi verifikat li kien imħallas għall-materjali fiż-ŻEE;";2. L-Artikolu 6 għandu jitbiddel b':"L-Artikolu 6Operazzjonijiet ta' ħidma u ta' ipproċessar insuffiċjenti1. Mingħajr ħsara għall-paragrafu 2, l-operazzjonijiet li ġejjin għandhom jitqiesu bħala operazzjonijiet li ma jinvolvux biżżejjed xogħol jew ipproċessar sabiex jagħtu l-istatus ta' prodotti mnissla, indipendentament minn jekk il-kondizzjonijiet ta' l-Artikolu 5 ikunux sodisfatti jew le:(a) operazzjonijiet ta' preservazzjoni li jassiguraw li l-prodotti jinżammu f'kondizzjoni tajba matul it-trasport u l-ħażna;(b) separazzjoni u immuntar ta' pakketti;(ċ) ħasil, tindif; tneħħija ta' trab, ossidu, żejt, żebgħa jew tip ta' kisi ieħor;(d) mogħdija jew ippressar ta' tessuti;(e) operazzjonijiet ta' żeba' u ta' ippolixxjar sempliċi;(f) tqaxxir, ibbliċjar parzjali jew totali, ippolixxjar, u igglejżjar ta' ċereali u ta' ross;(g) operazzjonijiet li jagħtu kulur liz-zokkor jew li jiffurmaw ċangaturi taz-zokkor;(h) tqaxxir, tneħħija taż-żerriegħa jew ta' l-għadma u tneħħija tal-qoxra ta' frott, ġewż u ħaxix;(i) tisnin, tħin sempliċi jew qtugħ sempliċi;(j) għażla, eżaminazzjoni, arranġament, klassifikazzjoni, tqabbil (inkluż il-formazzjoni ta' gruppi ta' affarijiet);(k) tqegħid sempliċi fi fliexken, f'laned, f'kontenituri, f'boroż, f'kaxxi, twaħħil fuq kartunċin jew tabelli u l-operazzjonijiet sempliċi ta' ippakkjar l-oħra kollha;(l) twaħħil jew stampar ta' marki, tikketti, logos u sinjali oħra simili li jiddistingwu l-prodott fuq l-istess prodott jew fuq il-pakkett tal-prodott;(m) taħlit sempliċi ta' prodotti, indipendentament minn jekk il-prodotti humiex ta' tipi differenti jew le;(n) immuntar sempliċi ta' partijiet ta' oġġetti f'oġġett komplut jew is-separazzjoni ta' prodotti f'partijiet;(o) tagħqida ta' żewġ operazzjonijiet, jew aktar, imsemmija fis-subparagrafi (a) sa (n);(p) qtil ta' annimali.2. Meta jkun qiegħed jiġi deċiż jekk il-ħidma jew l-ipproċessar imwettqa fuq prodott għandhiex titqies bħala insuffiċjenti fis-sens tal-paragrafu 1, l-operazzjonijiet kollha imwettqa fiż-ŻEE fuq dak il-prodott għandhom jitqiesu lkoll flimkien."3. L-Artikolu li ġej għandu jkun miżjud wara l-Artikolu 19:"L-Artikolu 19aSeparazzjoni fuq il-kotba1. Meta ż-żamma ta' ħażniet separati ta' materjali mnissla u materjali li mhux imnissla li huma identiċi u li jistgħu jinbidlu ma xuxlin tinvolvi spiża konsiderevoli jew diffikultajiet materjali, l-awtoritajiet doganali jistgħu, fuq talba minn dawk konċernati, jawtorizzaw is-sistemà hekk imsejħa "separazzjoni fuq il-kotba"; sabiex ikunu immaniġġjati dawn il-ħażniet.2. Din is-sistemà għandha tkun kapaċi tassigura li, għal perjodu ta' referenza speċifiku, in-numru ta' prodotti miksuba u li jistgħu jitqiesu bħala "mnissla"; jkun daqs dak li kien ikun miksub li kieku kien hemm separazzjoni fiżika tal-ħażniet.3. L-awtoritajiet doganali jistgħu jagħtu din l-awtorizzazzjoni u jistgħu jagħmlu dawk il-kondizzjonijiet li jqisu bħala xierqa.4. Din is-sistemà għandha tkun dokumentata u applikata skond il-prinċipji ta' kontabilità ġenerali li japplikaw fil-pajjiż fejn il-prodott kien fabbrikat.5. Il-benefiċjarju ta' din il-faċilità jista' joħroġ jew japplika għal prova dwar l-oriġini, skond il-każ, fir-rigward tal-kwantità ta' prodotti li jistgħu jitqiesu bħala prodotti mnissla. Fuq talba mill-awtoritajiet doganali, il-benefiċjarju għandu jagħti rendikont ta' kif kienu ġestiti l-kwantitajiet.6. L-awtoritajiet doganali għandhom jimmonitorjaw kif tintuża l-awtorizzazzjoni u jistgħu jirtirawha f'kull ħin jekk il-benefiċjarju ma jagħmilx użu minn din l-awtorizzazzjoni kif suppost jew jonqos milli jissodisfa xi kondizzjoni oħra stabbilita f'dan il-Protokoll.";4. Fl-Artikolu 21, paragrafu 1, l-ewwel sentenza, dan li ġej għandu jkun miżjud wara "esportatur":"hawnhekk iżjed 'il quddiem imsejjaħ "esportatur approvat",";5. L-Artikolu 30 għandu jitbiddel b':"L-Artikolu 30Ammonti espressi f'euro1. Għall-applikazzjoni tad-dispożizzjonijiet ta' l-Artikolu 20(1)(b) u l-Artikolu 25(3) f'każijiet fejn prodotti jkunu fatturati f'munita li mhix il-euro, ammonti fil-munita nazzjonali tal-pajjiżi msemmija fl-Artikolu 3 ekwivalenti għall-ammonti espressi f'euro għandhom ikunu stabbiliti darba fis-sena minn kull wieħed mill-pajjiżi konċernati.2. Kunsinna għandha tibbenefika mid-dispożizzjonijiet ta' l-Artikolu 20(1)(b) jew ta' l-Artikolu 25(3) permezz ta' referenza għall-munita li biha tkun inħaddmet il-fattura, skond l-ammont stabbilit mill-pajjiż konċernat.3. L-ammonti li ħa jintużaw fi kwalunkwe munita nazzjonali għandhom ikunu l-ekwivalenti f'dik il-munita għall-ammonti espressi f'euro skond l-ewwel jum utli ta' Ottubru. L-ammonti għandhom jintbagħtu lill-Kummissjoni Ewropea sal-15 ta' Ottubru u għandhom japplikaw mill-1 ta' Jannar tas-sena ta' wara. Il-Kummissjoni Ewropea għandha tgħarraf lill-pajjiżi konċernati kollha dwar l-ammonti rilevanti.4. Pajjiż jista' jżid jew inaqqas l-ammonti li jirriżultaw mill-konverżjoni ta' ammont espress f'euro għall-munita nazzjonali tiegħu sabiex dawn l-ammonti jkunu f'numri sħaħ. L-ammont il-ġdid ma jistax ivarja mill-ammont li jirriżulta mill-konverżjoni b'aktar minn 5 fil-mija. Pajjiż jista' ma jibdilx l-ekwivalenti fil-munita nazzjonali tiegħu ta' ammont espress f'euro jekk, meta jsir l-aġġustament annwali msemmi fil-paragrafu 3, il-konverżjoni ta' dak l-ammont, qabel ma ssir xi żidea jew tnaqqis, tirriżulta f'żidea ta' anqas minn 15 fil-mija fl-ekwivalenti fil-munita nazzjonali. L-ekwivalenti fil-munita nazzjonali tista' tinżamm kif inhi jekk il-konverżjoni twassal għal tnaqqis fil-valur ekwivalenti.5. L-ammonti espressi f'euro għandhom ikunu eżaminati mill-ġdid mill-Kumitat Konġunt taż-ŻEE fuq talba mill-Partijiet Kontraenti. Meta jkun qed jagħmel din ir-reviżjoni, il-Kumitat Konġunt taż-ŻEE għandu jqis ix-xewqa li jinżammu l-effetti tal-limiti konċernati f'termini reali. Għal dan il-għan, il-Kumitat jista' jiddeċiedi li jibdel l-ammonti espressi f'euro.";6. L-Anness II għandu jkun emendat kif ġej:l-informazzjoni għall-intestatura HS5309sa5311għandha tkun mibdula b':"5309 sa 5311 | Drappijiet minsuġa b' fibri ta' tessuti tal-ħaxix; drappijiet minsuġa bi ħjut tal-karti: | | |- Jinkorporaw ħjut tal-lastku | Fabbrikati minn ħajta waħda | |- Oħrajn | Fabbrikati minn: ħjut tal-kajjârħjut tal-ġuta,fibri naturali,fibri artifiċjali fibri li mhumiex carded jew combed jew ippreparati b'xi mod ieħor biex jintużaw għall-għażil,materjali kimiċi jew massa tat-tessuti, jewkartajew Stampar akkompanjat minn ta' l-anqas żewġ operazzjonijiet ta' preparazzjoni jew ta' tlestija (bħal eżempju tindif, bliċjar, lostru, issettjar bis-sħana, tlugħ, illixxar, ipproċessar biex ma jinxtorbux, tlestija permanenti, decatising, impregnating, tiswija u tindif mill-għoqdiet) meta l-valur tal-drapp qabel ma jkun stampat ma jaqbiżx l-47,5 % tal-prezzijiet ex-works tal-prodotti | |Artikolu 2Din id-Deċiżjoni għandha tidħol fis-seħħ fl-1 ta' Jannar 2001 jekk isiru n-notifiki kollha lill-Kumitat Konġunt taż-ŻEE kif mitlub mill-Artikolu 103(1) tal-Ftehim [3].Artikolu 3Din id-Deċiżjoni għandha tkun ippubblikata fit-Taqsima taż-ŻEE u fis-Suppliment dwar iż-ŻEE tal-Ġurnal Uffiċjali tal-Komunitajiet Ewropej.Magħmul fi Brussel, fit-22 ta' Diċembru 2000.Għall-Kumitat Konġunt taż-ŻEEIl-PresidentG. S. Gunnarsson[1] Ghadha mhix ippubblikata fil-Ġurnal Ufficjali.[3] Mhumiex indikati ħtiġiet kostituzzjonali.--------------------------------------------------